Diari Oficial de la Generalitat Valenciana


Sumari del DOGV 3199, del 09-03-1998 (1998/1314)

RESOLUCIÓ de 5 de febrer de 1998, de la Universitat Jaume I de Castelló, per la qual es convoquen proves selectives d'accés al grup A, sector d'administració especial, pel sistema d'oposició lliure (convocatòria A-AE-1/98).
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3199

Data del DOGV
:   09-03-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/1314


Data del document
:   05-02-1998

Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 5 de febrer de 1998, de la Universitat Jaume I de Castelló, per la qual es convoquen proves selectives d'accés al grup A, sector d'administració especial, pel sistema d'oposició lliure (convocatòria A-AE-1/98). [1998/M1314]
  
Per tal d'atendre les necessitats de personal en aquesta administració pública encarregada del servei públic de l'educació superior, aquest Rectorat, en ús de les competències que té atribuïdes en l'article 18 en relació amb el 3.2 de la Llei de Reforma Universitària, i segons el que estableix l'article 120.3 dels Estatuts de la Universitat Jaume I de Castelló, aprovats pel Decret 5/1997, de 28 de gener, del Govern Valencià, acorda convocar proves selectives d'accés al grup A, sector d'administració especial, d'acord amb les següents bases:
  
Primera. Objecte de la convocatòria
  
1. Aquesta convocatòria té per objecte la selecció de personal per a cobrir un lloc vacant del grup A, sector d'administració especial, de la Universitat Jaume I, mitjançant el sistema d'oposició lliure.
  
2. Segons el que disposa l'article 49.3 de la Llei de Reforma Universitària i l'article 1.1c del Text Refós de la Llei de la Funció Pública Valenciana, la realització d'aquestes proves selectives s'ajustarà a allò que disposa el Text Refós de la Llei de la Funció Pública Valenciana de 24 d'octubre de 1995 (tal com es publica en la Resolució de 23 de novembre de 1995), modificat per la Llei 8/1995, de 29 de desembre, de Mesures Fiscals, Administratives i d'Organització de la Generalitat, i per les normes establides en aquesta convocatòria.
  
Segona. Condicions generals dels aspirants
  
1. Per a participar en el procés regulat en aquesta Resolució, els aspirants hauran de complir els requisits que s'enumeren a continuació l'últim dia de termini per a la presentació de sol·licituds disposat en la base 4.2 de la convocatòria, i hauran de mantenir el seu compliment fins a la presa de possessió.
  
2. Per a ser admès a la realització de les proves selectives els aspirants hauran de complir els següents:
  
a) Tenir la nacionalitat espanyola o la d'un de la resta dels estats membres de la Unió Europea o d'aquells estats als quals els siga d'aplicació la lliure circulació de treballadores i treballadores, en els termes disposats en la llei estatal que regula aquesta matèria.
  
b) Tenir complits els 18 anys i no haver arribat a l'edat de jubilació forçosa.
  
c) Estar en possessió del títol de doctorat, llicenciatura, títol d'enginyeria, d'arquitectura o equivalent, o haver satisfet els drets per a la seua expedició. Els mèrits acadèmics de titulació enumerats, obtinguts als estats membres de la Unió Europea hauran d'estar acompanyats de l'Ordre del Ministeri d'Educació i Ciència de reconeixement del títol expedit als dits estats.
  
d) No patir malaltia o defecte físic que impedisca l'exercici de les funcions corresponents.
  
e) No trobar-se inhabilitat per a l'exercici professional o el desenvolupament de funcions públiques, ni haver estat separat mitjançant expedient disciplinari al servei de l'administració pública. Per a les persones estrangeres, no estar sotmès a sanció disciplinària o condemna penal que impedisca al seu estat l'accés a la funció pública.
  
f) No estar sotmès en cap causa legal d'incapacitat o incompatibilitat, d'acord amb allò que disposa la Llei 53/1984 i el Reial Decret 598/1985, d'Incompatibilitats del Personal al Servei de les Administracions Públiques, sense perjudici per als que ocupen ja un càrrec públic o una activitat privada incompatible d'exercitar el dret d'opció a què es refereix l'esmentada norma legal.
  
Tercera. Drets d'examen
  
1. Els drets d'examen seran de 3.731 pessetes, i s'hauran d'ingressar en el compte corrent número 6901566537 - Universitat Jaume I de Castelló. Drets d'examen- en Bancaixa, entitat 2077, sucursal 0580 del carrer de Cavallers, número 2; es podrà fer efectiu així mateix en la forma disposada en l'apartat sisè de l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En cap cas la mera presentació i pagament comportarà la substitució del tràmit de presentació en temps i forma de la sol·licitud davant l'òrgan expressat en la base 4.2.
  
2. Amb la presentació de la sol·licitud s'haurà d'acreditar el pagament previ dels drets d'examen i hauran d'adjuntar a la instància el resguard original de l'ingrés.
  
3. Les quantitats ingressades en concepte de drets d'examen només seran reintegrades, amb la petició prèvia de la persona interessada, a aquells aspirants que no siguen admesos a les proves selectives per falta d'algun dels requisits exigits en les bases de la convocatòria. En aquesta petició la persona interessada haurà d'indicar les dades bancàries necessàries per a fer el reintegrament.
  
Quarta. Presentació de les sol·licituds
  
1. Les sol·licituds per les quals s'expressa que es vol prendre part en el procés selectiu, en les quals els aspirants hauran de fer constar que compleixen totes les condicions exigides per a participar-hi, s'han d'adreçar al Rectorat de la Universitat Jaume I.
  
2. Les sol·licituds s'han d'ajustar al model normalitzat d'instància que figura en l'annex IV d'aquesta Resolució i que es facilitarà gratuïtament a les consergeries dels tres campus de la Universitat: campus de Borriol, campus del Riu Sec i campus de la Penyeta Roja, a Castelló de la Plana.
  
3. El termini de presentació de sol·licituds serà de 20 dies hàbils comptadors a partir de l'endemà de la publicació d'aquesta resolució en el Diari Oficial de la Generalitat Valenciana.
  
4. Les sol·licituds es podran presentar, dins del termini assenyalat en el paràgraf anterior, al Registre General de la Universitat Jaume I, campus de la Penyeta Roja, 12512 Castelló de la Plana, als registres auxiliars del Registre General situats a:
  
a) Campus de la Penyeta Roja: Secretaria de l'Escola Superior de Tecnologia i Ciències Experimentals.
  
b) Campus de la carretera de Borriol: Facultat de Ciències Humanes i Socials.
  
c) Campus del Riu Sec: Facultat de Ciències Jurídiques i Econòmiques.
  
o segons les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Les instàncies presentades a les oficines de correus hauran de complir el procediment establit en l'article 205.3 del Reglament dels Serveis de Correus: les sol·licituds s'hauran de lliurar en sobre obert per tal que el funcionari de Correus hi pose el segell de dates en la part superior esquerra d'aqueixes, i hi haurà de figurar amb claredat el nom de l'oficina i la data.
  
5. Els aspirants que tinguen alguna minusvalidesa i que, per aquest motiu, necessiten possibles adaptacions de temps o mitjans per a la realització d'alguns dels exercicis de la fase d'oposició, ho hauran d'expressar en la sol·licitud i indicar l'adaptació concreta que requerisquen.
  
6. Sense perjudici del resguard original acreditatiu de l'ingrés dels drets d'examen, els aspirants hauran d'adjuntar també a la instància una fotocòpia simple del document nacional d'identitat en vigor, o document equivalent per als nacionals d'altres estats a què fa referència la base 2.2.a.
  
7. A l'efecte de possibles notificacions, s'entendrà com a adreça de l'interessat la que l'aspirant assenyale a la instància, excepte que posteriorment en manifeste una altra, i la comunique de forma expressa i fefaentment a l'autoritat convocant.
  
Cinquena. Admissió d'aspirants
  
1. Finalitzat el termini de presentació d'instàncies, després de verificar el pagament dels drets d'examen, el rector dictarà una resolució, que es publicarà en el Diari Oficial de la Generalitat Valenciana, que contindrà la relació provisional d'admesos i d'exclosos a la realització de les proves.
  
2. Els aspirants podran, en el cas d'errors o exclusió, esmenar el defecte que n'haja motivat l'exclusió o fer les al·legacions que consideren oportunes, en el termini de 10 dies hàbils comptadors a partir de l'endemà de la publicació de la llista provisional d'admesos i d'exclosos en el Diari Oficial de la Generalitat Valenciana.
  
3. En tot cas, per tal d'evitar errors i si se'n produeixen possibilitar-ne l'esmena en temps i forma, els aspirants hauran de comprovar fefaentment no sols que no es troben en la relació provisional d'exclosos sinó, a més, que els seus noms i dades consten correctament en les pertinents relacions d'admesos.
  
4. Seran causes d'exclusió, a més de les assenyalades en altres apartats d'aquestes bases:
  
- L'omissió de la firma en la sol·licitud;
  
- No adjuntar la fotocòpia del document nacional d'identitat en vigor o el document equivalent per als nacionals d'altres estats a què fa referència la base 2.2.a;
  
- No pagar els drets d'examen.
  
5. Finalitzat el termini de 10 dies, esmenats el defectes, si n'hi havia, i vistes les al·legacions que corresponguen, es dictarà una resolució amb la relació definitiva d'admesos i d'exclosos, i almenys amb una antelació de 15 dies, la data, el lloc i l'hora en què tindrà lloc el començament dels exercicis. Aquesta resolució es publicarà en el Diari Oficial de la Generalitat Valenciana.
  
Sisena. Proves selectives
  
1. El procediment de selecció es realitzarà pel sistema d'oposició lliure.
  
2. L'oposició constarà dels cinc exercicis que s'indiquen a continuació:
  
Primer exercici. Obligatori i eliminatori
  
Part A
  
Consistirà en el desenvolupament per escrit, en un temps màxim de dues hores, de dos temes elegits per l'opositor d'entre quatre trets a la sort, dels que componen el programa que figura en els blocs I, II, III, IV, V, VI i VII de l'annex II d'aquesta convocatòria. El tribunal podrà ordenar la lectura pública d'aquest exercici als opositors.
  
Part B
  
Consistirà en la realització per escrit de 10 qüestions, amb resposta breu, en relació amb el programa que figura en els blocs I, II, III, IV, V, VI i VII de l'annex II d'aquesta convocatòria. La duració de l'exercici serà, com a màxim, d'una hora.
  
Segon exercici. Obligatori i eliminatori
  
Consistirà en la resolució, en un temps màxim de dues hores, de dos supòsits de caràcter pràctic, entre tres proposats pel tribunal, que es podran desglossar en qüestions en nombre no superior a 10, dirigits a apreciar la capacitat tècnica dels aspirants en relació amb el temari especificat en els blocs I, II, III, IV, V, VI i VII.
  
Tercer exercici. Obligatori i eliminatori
  
Consistirà en la realització d'una prova de tipus test, amb un màxim de 100 preguntes amb respostes alternatives, de les quals només una serà la correcta, sobre coneixements de les matèries relacionades en el bloc VIII de l'annex II d'aquesta convocatòria. La durada d'aquest exercici la fixarà el tribunal, amb la corresponent antelació, d'acord amb el contingut de la prova.
  
Quart exercici. Obligatori i no eliminatori
  
Consistirà en la realització d'una entrevista per a valorar les habilitats interpersonals dels aspirants.
  
Cinquè exercici. Obligatori i no eliminatori
  
Exercici de coneixements de valencià de nivell mitjà, d'acord amb el programa establit per la Junta Qualificadora de Coneixements de Valencià (DOGV núm. 2.331, de 24 d'agost de 1994). Aquest exercici podrà incloure elements escrits i orals. La duració de l'exercici la fixarà el tribunal amb la suficient antelació, d'acord amb el seu contingut.
  
Setena. Qualificació dels exercicis
  
1. El primer exercici es puntuarà de 0 a 10 punts. Seran eliminats els aspirants que no arriben a un mínim de 5 punts.
  
2. El segon exercici es puntuarà de 0 a 10 punts. Seran eliminats els aspirants que no arriben a un mínim de 5 punts.
  
3. El tercer exercici es puntuarà de 0 a 5 punts. Caldrà obtenir per a aprovar un mínim de 2,5 punts. Les contestacions errònies es valoraran negativament amb una penalització equivalent a una tercera part del valor de cada contestació correcta.
  
4. El quart exercici es puntuarà de 0 a 5 punts. Caldrà obtenir per a aprovar un mínim de 2,5 punts.
  
5. El cinquè exercici es puntuarà de 0 a 5 punts.
  
6. Finalitzada l'oposició el tribunal farà pública la relació d'aspirants que han superat les proves selectives, incloent-hi les puntuacions de tots els exercicis de l'oposició, i es configurarà una relació per ordre de puntuació de major a menor que s'interromprà quan el nombre d'inclosos coincidisca amb el de les vacants oferides.
  
En cas d'empat entre els aspirants inclosos en la relació, l'ordre s'establirà, en primer lloc atenent la puntuació obtinguda en el segon exercici i en segon lloc, si continuara, la major puntuació obtinguda en el primer, tercer, quart i cinquè exercici, per aquest ordre. Si persistia l'empat l'ordre s'establirà per sorteig.
  
Vuitena. Desenvolupament de les proves selectives
  
1. Els exercicis es desenvoluparan a Castelló de la Plana.
  
El primer exercici es realitzarà en el lloc, data i hora que s'establisca en la resolució per la qual s'aprova i publica en el Diari Oficial de la Generalitat Valenciana, la llista definitiva d'admesos i exclosos de les proves objecte d'aquesta convocatòria.
  
2. Els aspirants seran convocats per a cada exercici en crida única. Els membres del tribunal i el personal col·laborador no permetran l'accés a la sala on es realitzen els exercicis d'aquelles persones que compareguen quan s'haja realitzat la crida als aspirants convocats.
  
Els aspirants hauran d'acreditar la seua personalitat mitjançant la presentació del document nacional d'identitat o del resguard amb fotografia, del passaport o del permís de conduir, i no són vàlides a aquest efecte les fotocòpies compulsades dels dits documents. Així mateix, hauran de presentar l'exemplar per a l'interessat de l'imprès de sol·licitud d'admissió a les proves.
  
3. Començades les proves, l'anunci de realització de la resta dels exercicis el farà públic el tribunal al local on s'haja realitzat l'anterior i al tauler d'anuncis del Servei de Recursos Humans, primera planta del campus de la Penyeta Roja, amb una antelació mínima de 48 hores.
  
Novena. Publicitat de les llistes
  
1. Després de la realització de cada una de les proves, el tribunal farà públic, mitjançant un anunci als locals on s'haja realitzat i al tauler d'anuncis del Servei de Recursos Humans, la llista d'aspirants que les hagen superat.
  
2. El tribunal elevarà al rector les llistes definitives dels aspirants que han superat les proves per ordre de puntuació, per a la seua inserció en el Diari Oficial de la Generalitat Valenciana.
  
Deu. Coneixements de valencià
  
1. Els que superen les proves selectives acreditaran el nivell mitjà de coneixements de valencià mitjançant la presentació de certificats, diplomes i títols que hagen sigut expedits o degudament homologats pel Servei de Llengües i Terminologia d'aquesta Universitat, altres universitats o la Junta Qualificadora de Coneixements de Valencià.
  
2. Els qui no complisquen el requisit anterior es comprometran a la realització dels oportuns cursos de perfeccionament que s'organitzen amb aquesta finalitat.
  
Onze. Presentació de documents
  
1. En el termini de 20 dies hàbils, comptadors des de l'endemà al de la publicació al tauler d'anuncis del Servei de Recursos Humans de la relació definitiva d'aprovats, els aspirants proposats, pel torn d'accés lliure, hauran de presentar al Servei de Recursos Humans de la Universitat Jaume I, els següents documents:
  
a) Certificat de naixement pel registre civil corresponent o fotocòpia del document nacional d'identitat o del passaport, per als nacionals dels estats membres de la Unió Europea o d'aquells estats als quals siga d'aplicació la lliure circulació de treballadors i treballadores.
  
b) Fotocòpia compulsada del títol acadèmic exigible en aquesta convocatòria.
  
c) Declaració de no haver estat separat o separada mitjançant expedient disciplinari de qualsevol administració o càrrec públic, així com de no trobar-se inhabilitat o inhabilitada penalment per a l'exercici de les funcions públiques.
  
d) Certificat mèdic acreditatiu de posseir la capacitat física necessària per a l'exercici de les funcions dels llocs de treball ofertats.
  
2. La falta de presentació de la documentació, dins del termini indicat (excepte en casos de força major) o la falsedat de documents comportaran la invalidesa de les actuacions de l'aspirant i, pel que fa a aquest, la nul·litat subsegüent dels actes del tribunal, sense perjudici de les responsabilitats en què l'aspirant haguera pogut incórrer.
  
En aquest supòsit, el tribunal podrà proposar addicionalment la inclusió en les relacions dels aspirants aprovats d'un nombre igual al d'exclosos seguint els criteris d'ordre de puntuació de major a menor.
  
Dotze. Nomenament de funcionaris
  
Finalitzat el procés selectiu i el termini de presentació de la documentació, els qui l'hauran superat seran nomenats funcionaris de carrera per mitjà d'una resolució que es publicarà en el Diari Oficial de la Generalitat Valenciana, amb especificació de la destinació adjudicada, d'acord amb l'ordre de puntuació obtingut pels aspirants i segons la petició de destinació entre els llocs de treball oferits, tot això d'acord amb el que estableix l'article 9.1 del Text Refós de la Llei de la Funció Pública Valenciana.
  
Tretze. Tribunal
  
1. El tribunal qualificador d'aquestes proves selectives tindrà l'estructura que figura en l'annex III i serà nomenat pel Rectorat després que s'hagen publicat les llistes definitives d'admesos i d'exclosos, atenent al compliment del principi d'especialitat.
  
2. La modificació de les condicions en virtut de les quals s'haguera produït el nomenament dels membres del tribunal, sobrevinguda posteriorment a aquest, no n'alterarà la validesa. Això no obstant, quan, en atenció a les circumstàncies que concórreguen, la conservació del nomenament poguera afectar el normal funcionament del tribunal, l'òrgan competent podrà portar a terme la seua revocació i a la consegüent substitució del membre de què es tracte, que es faran públiques en el Diari Oficial de la Generalitat Valenciana.
  
3. Els membres del tribunal hauran d'abstenir-se d'intervenir, i ho hauran de notificar al Rectorat de la Universitat Jaume I, i els aspirants podran recusar-los, quan concórreguen les circumstàncies disposades en els articles 28i 29 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix s'hauran d'abstenir aquells que hagueren realitzat tasques de preparació d'aspirants en els cinc anys anteriors a la publicació d'aquesta convocatòria.
  
4. Tots els membres del tribunal tindran veu i vot, excepte el secretari que no tindrà vot. Les decisions del tribunal es prendran per majoria de vots dels presents, i en cas d'empat el resoldrà el vot de la persona que actue de president, que ho serà, en cas d'absència del titular o suplent, el vocal de major edat.
  
5. El tribunal no podrà constituir-se ni actuar sense la presència del president i secretari o, si escau, de qui els substituïsquen, i de la meitat, almenys, dels seus membres, segons el que disposa l'article 26 de la Llei 30/1992, de 26 de novembre.
  
6. El tribunal podrà disposar la incorporació als seus treballs d'assessors, per a qualsevol de les proves de què consta el procés selectiu, que es limitaran a prestar la seua col·laboració tècnica en l'exercici de la seua especialitat.
  
7. En l'exercici de tipus test amb respostes alternatives, el tribunal estarà facultat per a establir el nombre de respostes necessàries, després de deduir la penalització que s'assenyala en l'apartat 1 de la base sisena, que hauran d'obtenir els aspirants per a superar-lo. Així mateix, el tribunal podrà adoptar les mesures que estime necessàries per al desenvolupament del procés selectiu, en tot allò que no es disposa en aquestes bases de la convocatòria, i resoldre les qüestions que se susciten relatives a la interpretació i aplicació d'aquestes.
  
8. A l'empara del que estableix l'article 19.1 del Reial Decret 364/1995, de 10 de març, el tribunal queda facultat per a efectuar les adaptacions de temps i mitjans en la realització de les proves, per a aquells aspirants que tinguen alguna minusvalidesa, sempre que amb això no comporte menyscabament o reduïsca l'aptitud exigible.
  
9. La publicació dels acords del tribunal en allò que no s'ha disposat en aquestes bases, es portarà a terme al tauler d'anuncis de Recursos Humans del campus de la Penyeta Roja.
  
10. El tribunal no podrà declarar seleccionats un nombre major d'aspirants que el de llocs convocats, i seran nul·les de ple dret les propostes que infringisquen aqueixa limitació.
  
11. Les resolucions del tribunal seran vinculats per a l'òrgan que tinga competència sobre els nomenaments, sense perjudici que aquest en puga portar a terme la revisió d'acord amb les normes reguladores del procediment administratiu.
  
12. El tribunal, així com els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat segons el que disposa la base 8.2.
  
13. Als efectes de comunicacions i de qualsevol altres incidències, el tribunal tindrà la seu a la Universitat Jaume I, campus de la Penyeta Roja.
  
14. Els membres del tribunal que actuen en aquestes proves percebran les gratificacions extraordinàries per assistències que s'especifiquen en l'annex del Decret 24/1997, d'11 de febrer, del Govern Valencià, sobre indemnitzacions per raó de servei i gratificacions per serveis extraordinaris (DOGV del 17).
  
Catorze. Recursos
  
Contra la convocatòria i les seues bases i tots els actes administratius que es deriven d'aquesta es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquesta convocatòria en el Diari Oficial de la Generalitat Valenciana.
  
Com a requisit per a la interposició del dit recurs, s'haurà de fer la comunicació prèvia de la interposició a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra les actuacions del tribunal es podrà interposar el recurs ordinari disposat en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en el termini d'un mes comptador des de l'endemà de les seues publicacions.
  
El recurs es podrà interposar davant l'òrgan que va dictar l'acte que s'impugna o davant el Rectorat, com a òrgan competent per a resoldre'l.
  
Castelló de la Plana, 5 de febrer de 1998.- El rector de la Universitat Jaume I: Fernando Romero Subirón.
  
 ANNEX I
  
Centre: Servei de Planificació, Organització i Avaluació.
  
Naturalesa: funcionari
  
Sector: administració especial.
  
Grup: A
  
Nivell de complement de destínació: 20
  
Complement específic: E039
  
Jornada laboral: 40 hores setmanals.
  
Requisits segons RLT:
  
Coneixements de valencià de nivell mitjà, o compromís d'adquirir-lo en el termini establit.
  
Coneixements en gestió de qualitat i direcció operativa.
  
Domini en les principals tècniques d'anàlisi estadística multivariant.
  
ANNEX II
  
Programa
  
Bloc I. Gestió de la qualitat total
  
1. Sistemes d'assegurament de la qualitat. Sèrie de normes NET 6734.
  
2. Models de gestió de la qualitat total. El model EFQM, Malcom Baldrige.
  
3. Disseny i implantació de plans estratègics.
  
4. Gestió i desenvolupament de recursos humans.
  
5. Organització per a la gestió de la qualitat.
  
6. Les auditories de qualitat.
  
Bloc II. Tècniques i eines per a la gestió de la qualitat
  
II.1. Tècniques de modelatge i simulacions
  
1. Metodologia de la millora dels processos.
  
2. Modelatge funcional d'activitats.
  
3. Simulació de processos.
  
II.2. Tècniques estadístiques per a l'anàlisi d'indicadors
  
1. Estadística descriptiva univariable: tipus de variables. Distribucions. Mesures de tendència central. Dispersió i forma. Distribució normal. Aplicacions en l'àmbit de la gestió universitària.
  
2. Estadística inferencial: probabilitats. Tipus de mostratge. Determinació de la grandària mostral. Aplicacions.
  
3. Proves de decisió estadística univariable. Hipòtesis estadístiques. Proves estadístiques. Distribucions mostrals. Regió de rebuig. Intervals de confiança. Aplicacions.
  
4. Proves estadístiques més importants: distribució binomial. Prova chi-quadrat. Distribució de les mitjanes. Distribució t de Student. Aplicacions.
  
5. Mesures d'associació per a variables d'interval: correlació. Regressió lineal.
  
6. Proves de decisió bivariable. Diferència entre mitjanes. Diferència entre proporcions. chi-quadrat. Proves d'hipòtesi d'associació. Coeficient de contingència. Coeficient rho de Spearman. Anàlisi de variància. Aplicacions.
  
7. Tècniques d'anàlisi multivariable: Regressió múltiple. Anàlisi factorial. Anàlisi discriminant. Anàlisi de conglomerats. Anàlisi de segmentació. Escalonament multidimensional. Aplicacions.
  
8. Control estadístic de processos.
  
II.3. Eines per a la gestió del treball en equip:
  
1. Guies i mètodes per a treballar en equip
  
2. Conducció de sessions de treball en equip
  
3. Eines de control i millora de la qualitat: histogrames, anàlisi de Pareto, fulls de comprovació, gràfics de control i capacitat dels processos.
  
4. Eines de planificació: diagrama d'afinitats, diagrama de flux, diagrama causa-efecte, diagrama de matriu, diagrama d'arbre, comparació competitiva, desplegament de la funció de qualitat.
  
II.4. Eines per a la gestió temporal de projectes
  
1. Eines per a la gestió de projectes: diagrames Gantt, diagrames de xarxes d'activitats, programació temporal d'activitats (PERT).
  
Bloc III. Disseny i interpretació de sistemes d'indicadors per a la gestió de la qualitat
  
1. Mesures de qualitat. Sistemes d'informació.
  
2. Disseny d'indicadors d'activitats
  
3. Traducció i desplegament de les estratègies en indicadors
  
4. Objectius, assignació de recursos, iniciatives i pressupostos
  
5. El procés d'aprenentatge estratègic
  
6. Programa per a la implantació d'un sistema d'indicadors
  
Bloc IV. Gestió de qualitat a la Universitat
  
1. Gestió i desenvolupament del sistema d'avaluació dels processos administratius, docents i d'investigació.
  
2. Gestió i desenvolupament de recursos humans a la Universitat.
  
3. Planificació estratègica i operativa de la qualitat a la Universitat.
  
4. Sistemes d'informació per a la gestió de la qualitat a la Universitat.
  
5. Avaluació de la qualitat de la Universitat. Pla Nacional d'Avaluació de la Qualitat.
  
Bloc V. Gestió de la planificació de sistemes
  
1. Integració empresarial. Arquitectures de referència.
  
2. Guies d'implantació. Màster Pla de PERA.
  
3. Sistemes de normalització de projectes: Normes PMI.
  
Bloc VI. Mètodes i eines
  
1. Mètodes d'anàlisi i definició conceptual de processos:
  
a) Tècniques d'identificació de processos.
  
b) Planificació de projectes. Estudis de viabilitat.
  
2. Mètodes de redisseny de processos
  
a) Reingerència de processos BPR
  
b) El rol de la tecnologia de la informació en el BPR.
  
c) Gestió del canvi
  
3. Eines:
  
a) Suport al modelatge de processos: IDEF0
  
b) Suport al redisseny: CASE, Computer Aided System Engineering
  
c) Suport a sistemes de workflow i a l'IS0 9000
  
d) Suport a la presa de decisions (DDS)
  
Bloc VII. Pla de sistemes a la Universitat
  
1. Gestió i desenvolupament del Pla de Sistemes.
  
2. Planificació estratègica i operacional del Pla de sistemes.
  
3. Sistema d'informació de suport al Pla de Sistemes.
  
4. Pla d'assegurament de qualitat del Pla de Sistemes.
  
Bloc VIII. Normativa i organització administrativa
  
1. La Universitat com a servei públic. La Llei de Reforma Universitària i decrets de desplegament. L'autonomia universitària, els seus límits. Règim jurídic de les universitats públiques. Estructura general de les universitats públiques.
  
2. La Universitat Jaume I de Castelló. Naturalesa: fins i estructura. Els Estatuts de la Universitat Jaume I de Castelló. Òrgans de govern col·legiats i unipersonals.
  
3. Règim de l'alumnat. Accés. Permanència. Drets i deures. Règim de beques i ajudes a l'estudi.
  
4. Reglament del personal docent i investigador: característiques i classes. El personal d'administració i serveis: característiques i classes.
  
5. Els plans d'estudi. Normativa bàsica.
  
6. El finançament de les universitats valencianes.
  
ANNEX III
  
Tribunal qualificador
  
Tribunal titular:
  
President: el rector o persona en qui delegue.
  
Vocals:
  
- Dos en representació de la Universitat Jaume I.
  
- Dos en representació de les centrals sindicals amb representació a la Junta de Personal del PAS.
  
Secretari: el cap del Servei de Recursos Humans, que actuarà com a secretari amb veu però sense vot.